Այսօր կծանոթանանք կրծողների կարգին պատկանող փոքրիկ ու հրաշալի կենդանիների հետ, որոնց անվանում են սկյուռներ: Իհարկե, կսկսենք իրենց յուրահատուկ մարմնի կառուցվածքից: Սկյուռների մարմնի երկարությունը մինչև 28 սմ է, իսկ պոչինը՝ 20-31 սմ: Այո՛, այո՛, երբեմն պոչը կարող է սկյուռիկից ավելի երկար լինել: Սկյուռները պատված են փափկամազ մորթով, որը, սովորաբար, թավ է: Իսկ մորթին լինում է տարբեր գույների՝ շիկակարմիրից մինչև սև, երբեմն նաև՝ շերտավոր: